**Patrick Michael Davis** (s. 28. joulukuuta 1986 Sterling, Michigan, Yhdysvallat) on yhdysvaltalainen jääkiekkoilija, joka pelasi viimeksi SM-liigajoukkue Kalevan Pallossa kaudella 2015–2016. Kauden 2016–2017 hän päätti pitää välivuotta terveydellisistä syistä. Davis on lähtökohtaisesti pelipaikaltaan oikea laitahyökkääjä, mutta osaa pelata myös keskellä. Davis laukoo oikealta.

Ura
---

### Junioriura

OHL-joukkue Kitchener Rangers varasi Davisin 64. pelaajana vuonna 2002. Hän pelasi kauden 2002–2003 USHL-joukkue Sioux City Musketeersissä ja MWEHL-joukkue Belle Tiressä, jonka jälkeen Davis siirtyi Rangersiin kaudeksi kaudeksi 2003–2004. Kaudella 2004–2005 hän pelasi CHL Top Prospects Gamessa. New Jersey Devils varasi Davisin neljännellä kierroksella 99. pelaajana NHL:n varautilaisuudessa 2005. 

Kesken viimeisen OHL-kautensa 2005–2006 Davis siirtyi Rangersista Windsor Spitfiresin riveihin, jonka toiseksi paras maalintekijä (Paul McFarlandin kanssa) ja kolmanneksi paras pistemies hän oli tehtyään 38 runkosarjaottelussa tehot 22+29=51. Davis oli myös joukkueen eniten OHL-kauden aikana maaleja tehnyt pelaaja, jos huomioidaan hänen aiemmat Rangersissa tekemänsä 13 osumaansa. OHL-kauden jälkeen Davis pelasi myös kolme AHL-ottelua New Jersey Devilsin farmijoukkue Albany River Ratsissa.

### Ammattilaisura

Kaudeksi 2006–2007 New Jersey Devilsin farmijoukkueeksi Albany River Ratsin tilalle tuli Lowell Devils, jossa Davis pelasi AHL:n tulokaskautensa tehden 41 runkosarjaottelussa tehot 5+13=18. Hän debytoi New Jerseyn NHL-joukkueessa kaudella 2008–2009. Kaudella 2009–2010 Davis pelasi yhdeksän NHL-ottelua tehden yhden maalin. Hänen NHL-uransa ensimmäinen ja toistaiseksi ainoa osumansa syntyi 23. tammikuuta 2010 Toronto Maple Leafsia vastaan. AHL:n puolella Davis pelasi pisteiden valossa parhaimman kautensa tehtyään 73 runkosarjaottelussa tehot 15+20=35. Hän oli Aleksandr Vasjunovin kanssa kahdella osumallaan Lowellin paras maalintekijä kevään 2010 pudotuspeleissä.

New Jersey Devilsin farmijoukkue palasi kaudeksi 2010–2011 Albanyyn ja siirtyi Albany Devils-nimeen. Helmikuussa 2011 Davis kaupattiin Michael Swiftin kanssa San Jose Sharksiin vaihdossa Jay Leachiin ja Steven Zalewskiin. Hän pelasi loppukautensa Worcester Sharksissa, eikä pelannut kauden aikana yhtään NHL-ottelua kummassakaan organisaatiossa. Kauden 2011–2012 Davis pelasi Saksan DEL-liigan Grizzly Adams Wolfsburgin riveissä. Hän edusti joukkuetta kauden aikana myös Spengler Cupissa. Kaudeksi 2012–2013 Davis siirtyi KHL-joukkue TsSKA Moskovan riveihin.

Kaudeksi 2013–2014 Davis siirtyi vuoden mittaisella sopimuksella SM-liigajoukkue Saimaan Pallon riveihin. Hän oli joukkueen paras maalintekijä ja kolmanneksi paras pistemies tehoilla 22+13=35 ja sijoittui koko SM-liigan maalipörssissä neljänneksi. Davisin osumista kuusi oli voittomaaleja, joita hän teki myös kolmen muun pelaajan ohella liigassa eniten. Kaudeksi 2014–2015 Davis siirtyi kaksivuotisella sopimuksella Oulun Kärppiin. Hänen oli kuitenkin vaikea löytää paikkaansa joukkueen pelisapluunasta. Loppukaudella Davis pelasi lopulta kokoonpanoon mahtuessaan lähinnä nelosketjun keskellä. Hän voitti kauden päätteeksi Suomenmestaruuden. Kesäkuussa 2015 Davisin sopimus kuitenkin purettiin yhteisymmärysessä pelillistä syistä. Heinäkuussa hänen vahvistettiin siirtyvän kaudeksi 2015–2016 vuoden mittaisella sopimuksella Kalevan Pallon paitaan. Davis jakoi 11 osumallaan joukkueen sisäisen pistepörssin kolmannen sijan Jesse Mankisen ja Joni Nikon kanssa.

Davis teki kaudeksi 2016–2017 vuoden mittaisen sopimuksen SaiPan kanssa. Hänen sopimuksensa purettiin kuitenkin jo kesäkuussa 2016 terveydellisistä syistä. Davisin lähdön taustalla oli hänen mukaansa pitkäaikainen vamma, joka vaatii leikkaushoitoa.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2002–2003 | Sioux City Musketeers | USHL | 16 | 3 | 2 | 5 | 8 | 1 | 0 | 0 | 0 | 2 |
| 2003–2004 | Kitchener Rangers | OHL | 27 | 8 | 10 | 18 | 21 | - | - | - | - | - |
| 2004–2005 | Kitchener Rangers | OHL | 59 | 20 | 30 | 50 | 41 | 14 | 3 | 4 | 7 | 20 |
| 2005–2006 | Kitchener Rangers | OHL | 22 | 13 | 4 | 17 | 30 | - | - | - | - | - |
|  | Windsor Spitfires | OHL | 38 | 22 | 29 | 51 | 64 | 7 | 2 | 6 | 8 | 12 |
|  | Albany River Rats | AHL | 3 | 0 | 0 | 0 | 2 | - | - | - | - | - |
| 2006–2007 | Lowell Devils | AHL | 41 | 5 | 13 | 18 | 26 | - | - | - | - | - |
| 2007–2008 | Lowell Devils | AHL | 60 | 7 | 12 | 19 | 58 | - | - | - | - | - |
| 2008–2009 | Lowell Devils | AHL | 74 | 13 | 17 | 30 | 45 | - | - | - | - | - |
|  | New Jersey Devils | NHL | 1 | 0 | 0 | 0 | 0 | - | - | - | - | - |
| 2009–2010 | Lowell Devils | AHL | 73 | 15 | 20 | 35 | 39 | 5 | 2 | 0 | 2 | 2 |
|  | New Jersey Devils | NHL | 9 | 1 | 0 | 1 | 0 | - | - | - | - | - |
| 2010–2011 | Albany Devils | AHL | 40 | 3 | 10 | 13 | 22 | - | - | - | - | - |
|  | Worcester Sharks | AHL | 26 | 4 | 4 | 8 | 2 | - | - | - | - | - |
| 2011–2012 | Grizzly Adams Wolfsburg | DEL | 44 | 9 | 7 | 16 | 30 | 4 | 0 | 2 | 2 | 14 |
| 2012–2013 | TsSKA Moskova | KHL | 41 | 3 | 8 | 11 | 26 | 9 | 1 | 0 | 1 | 39 |
| 2013–2014 | SaiPa | SM-liiga | 51 | 22 | 13 | 35 | 50 | 8 | 1 | 5 | 6 | 12 |
| 2014–2015 | Kärpät | SM-liiga | 50 | 9 | 6 | 15 | 38 | 10 | 2 | 1 | 3 | 0 | Kanada-malja |
| 2015–2016 | KalPa | SM-liiga | 59 | 11 | 10 | 21 | 78 | 3 | 0 | 0 | 0 | 0 |
| 2 kautta | yhteensä | NHL | 10 | 1 | 0 | 1 | 0 | - | - | - | - | - |
| 1 kausi | yhteensä | KHL | 41 | 3 | 8 | 11 | 26 | 9 | 1 | 0 | 1 | 39 |
| 6 kautta | yhteensä | AHL | 317 | 47 | 76 | 123 | 194 | 5 | 2 | 0 | 2 | 2 |
| 3 kautta | yhteensä | SM-liiga | 160 | 42 | 29 | 71 | 166 | 21 | 3 | 6 | 9 | 12 |
| 1 kausi | yhteensä | DEL | 44 | 9 | 7 | 16 | 30 | 4 | 0 | 2 | 2 | 14 |

Lähteet
-------

* Patrick Davis The Internet Hockey Databasessa (englanniksi)
* Patrick Davis Legends of Hockey -sivustolla (englanniksi)
* Patrick Davis *Elite Prospects*. Everysport Media Group AB.  (englanniksi)

### Viitteet

1. ↑  Lehtinen, Lauri: Deschamps manasi käytöskymppiään: "Tuomarit ottivat kiroiluni henkilökohtaisesti"  16.9.2014. Jatkoaika.com. Viitattu 17.9.2014.
2. ↑  Onnela, Janne: Mikko Manner: Opimme kantapään kautta, mitä tämä joukkue arvostaa  23.12.2014. Jatkoaika.com. Viitattu 23.12.2014.
3. ↑  Davis Patrick Michael HS:n Verokoneessa *hs.fi*. Helsingin Sanomat.  Arkistoitu 26.6.2018. Viitattu 26.6.2018.
4. 1 2  SaiPalle kova menetys - Davisin sopimus purettu *Jatkoaika.com*.  17.6.2016. Jatkoaika r.y. Viitattu 18.6.2016.
5. 1 2 3 4 5  Patrick Davis *Elite Prospects*. Everysport Media Group AB.  (englanniksi)
6. ↑  SS: Davis pysyy Liigassa - suuntana Savo *Jatkoaika.com*.  30.6.2015. Jatkoaika r.y.
7. 1 2  Patrick Davis The Internet Hockey Databasessa (englanniksi)
8. ↑  Devils acquire Jay Leach & Steve Zalewski  9.2.2011. Newark, NJ:  New Jersey Devils. Viitattu 5.7.2013. (englanniksi)
9. ↑  Дэвис останется с нами  23.8.2012. Профессиональный Хоккейный Клуб ЦСКА. Viitattu 5.7.2013. (venäjäksi)
10. ↑  Patrick Davis Legends of Hockey -sivustolla (englanniksi)
11. ↑  Patrick Davis vahvistaa SaiPan hyökkäystä *Jatkoaika.com*.  5.7.2013. Jatkoaika r.y. Viitattu 5.7.2013.
12. ↑  Kärpät teki kolme pelaajahankintaa SaiPasta *Jatkoaika.com*.  28.11.2013. Jatkoaika r.y. Viitattu 19.5.2014.
13. ↑  Hentilä, Joonas: Marjamäki viltitti Kasparin ja Davisin  10.4.2015. Kaleva Oy. Viitattu 26.4.2015.
14. ↑  Patrick Davis ei jatka Kärpissä *Jatkoaika.com*.  26.6.2015. Jatkoaika r.y. Viitattu 26.6.2015.
15. ↑  KalPa hankki jenkkihyökkääjän Kärpistä  29.7.2015. Liiga. Viitattu 31.7.2015.
16. ↑  SaiPa vahvistuu tutulla amerikkalaishyökkääjällä *Jatkoaika.com*.  25.4.2016. Jatkoaika r.y. Viitattu 25.4.2016.